Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 128/12/5505	Liptovský Mikuláš, 12.7.2012
EEČ : 2-39-233-2012

U Z N E S E N I E

Trestná vec:	obvinený XXXXX  
Prečin:	Sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Liptovský Mikuláš
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:

a.	Výška nahradenej škody alebo škody, na náhradu ktorej sa obvinený zaviazal: 672,71 € 
b.	Peňažná suma určená na všeobecne prospešné účely: 140,00 € 
c.	Konkrétny adresát peňažnej sumy určenej na všeobecne prospešné účely: Zsákszínház - občianske združenie, Ul. Hlavná 12, XXXXX 
d.	Suma odovzdaná štátu na peňažnú pomoc obetiam trestnej činnosti: 70,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-212/LS-LM-2012.
	Dňa 24. 02. 2012 ako zamestnanec hotela XXXXX počas svojej pracovnej smeny v reštaurácii tohto hotela si ponechal celodennú tržbu vo výške 672,71 € a túto odmietol vydať na základe výziev prevádzkarky hotela XXXXX ako aj konateľa spoločnosti Jamajka, s. r. o., XXXXX, ktorá prevádzkuje hotel XXXXX, ktorí ho k vydaniu tejto sumy vyzývali v čase od 21.00 hod. do 22.00 hod. tohto dňa a u obvineného bola táto peňažná suma zaistená pri obmedzení jeho osobnej slobody príslušníkmi Obvodného oddelenia PZ XXXXX o 22.40 hod, čím spoločnosti Jamajka, s. r. o. so sídlom XXXXX č. 270 spôsobil škodu vo výške 672,71 €. 
Odôvodnenie: 
Poverený príslušník Obvodného oddelenia PZ XXXXX uznesením ORP-212/LS-LM-2012 zo dňa 24. 02. 2012 vzniesol Attilovi Agócsovi obvinenie za prečin sprenevery podľa § 213 ods. 1   Trestného zákona, ktorého sa dopustil spôsobom popísaným vo výrokovej časti tohto uznesenia. 
Zo spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 odsek 1 Trestného poriadku.
	Obvinený a poškodený uzavreli dňa 21. 06. 2012 zmier, v rámci ktorého obvinený vyhlásil, že spáchal skutok, za ktorý je stíhaný.  
Splnomocnenec poškodenej spoločnosti vyhlásil, že obvinený im nespôsobil žiadnu škodu, nakoľko finančnú hotovosť z dennej tržby obvinený XXXXX dobrovoľne vrátil.  
Na účet Okresnej  prokuratúry v Liptovskom Mikuláši zložil obvinený XXXXX peňažnú sumu vo výške 140,- €,  z ktorej chce poukázať na peňažnú pomoc  obetiam trestnej činnosti peňažnú sumu vo výške 70,- € a peňažnú sumu vo výške 70,- € v prospech Zsákszínház - občianske združenie, XXXXX.  
Táto suma je primeraná závažnosti spáchaného trestného činu.  
	Obvinený a splnomocnenec poškodenej spoločnosti s týmto spôsobom vybavenia veci vyslovili súhlas. 
 Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 
Preto som rozhodol  tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marian Vagač
prokurátor